Jüdisches Museum Berlin

Jüdisches Museum Berlin er et museum i Berlin som dokumenterer 2 000 års jødisk historie i Tyskland. Det jødiske museet i Berlin ble første gang åpnet i 1933 i Oranienburger Straße, men ble stengt i 1938. Idéen om å gjenopprette museet ble først lagt fram i 1971, og en «forening for et jødisk museum» ble grunnlagt i 1975. Etter at Berlins bymuseum hadde vist en utstilling om byens jødiske historie i 1978, ble det åpnet en egen jødisk avdeling i bymuseet. I 1999 ble denne avdelingen gitt status som selvstendig museum. En egen bygning av Daniel Libeskind ble fullført i 1998 og offisielt åpnet i 2001. Museet har blitt et levende senter for jødisk historie og kultur i Europa. Direktøren for museet er professor W. Michael Blumenthal, som opprinnelig er fra Berlin og var amerikansk finansminister under president Jimmy Carter. Litteratur Schneider, Bernhard, Daniel Libeskind, Jewish Museum Berlin, Pestel forlag, ISBN 3-7913-2075-0 Referanser Eksterne lenker (en) Offisielt nettsted (en) Jewish Museum Berlin – kategori av bilder, video eller lyd på Commons (en) Jüdisches Museum Berlin – galleri av bilder, video eller lyd på Commons Bilder fra museet